Na temelju članka 72. stavak 1. Zakona o komunalnom gospodarstvu (“Narodne novine”, broj 68/17, 110/18 i 32/20) i članka 32. stavak 1. točka 4. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18, 8/18 – pročišćeni tekst i 2/20), Gradsko vijeće Grada Šibenika, na 25. sjednici od 14. prosinca 2020. godine, donosi

# PROGRAM

**održavanja komunalne infrastrukture na**

**području Grada Šibenika u 2021. godini**

**I. UVOD**

Program održavanja komunalne infrastrukture na području Grada Šibenika u 2021. godini (u daljnjem tekstu: Program) odnosi se na održavanje komunalne infrastrukture slijedećih komunalnih djelatnosti:

* + - 1. održavanja građevina javne odvodnje oborinskih voda.
      2. održavanja čistoće javnih površina.
      3. održavanje javnih zelenih površina
      4. održavanja javnih površina na kojima nije dopušten promet motornim vozilima,
      5. održavanja nerazvrstanih cesta,
      6. održavanja groblja,
      7. održavanje javne rasvjete,
      8. deratizacije, dezinsekcije i sakupljanja i postupanja s neupisanim psima, te s napuštenim i izgubljenim životinjama,

Ovim Programom se za navedene komunalne djelatnosti uređuju opis i opseg poslova održavanja komunalne infrastrukture s procjenom pojedinih troškova, te iskaz potrebnih financijskih sredstava za njegovo ostvarivanje.

Način, normativi i ostali poslovi održavanja komunalne infrastrukture utvrđeni su na temelju programa komunalnih trgovačkih društava za 2021. godinu, osim djelatnosti javne rasvjete, održavanja nerazvrstanih cesta i dijela održavanja javnih površina za koje su navedeni pokazatelji utvrđeni na temelju ostvarenog u prethodnim godinama, te podataka iz troškovnika pisanih ugovora s trgovačkim društvima kojima su obavljanje komunalnih poslova odnosnih komunalnih djelatnosti povjereni za četverogodišnje razdoblje.

Novčana sredstva za održavanje nerazvrstanih cesta i čišćenje fasada zgrada i javnih površina utvrđena su na temelju procjene.

Iskaz financijskih sredstava potrebnih za ostvarivanje ovog Programa temelji se na ravnoteži prihodne i rashodne strane. Prihodi i primici te izdaci i ostala plaćanja temelje se na planiranom ukupnom godišnjem iznosu komunalne naknade, proračunskim sredstvima te planiranim prihodima po posebnim propisima – Zakon o cestama, planiranim prihodima iz boravišne pristojbe, odnosno utvrđenoj strukturi raspodjele u Proračunu Grada Šibenika za 2021. godinu.

**II. OPSEG POSLOVA ODRŽAVANJA KOMUNALNE INFRASTRUKTURE**

**1. ODRŽAVANJE GRAĐEVINA JAVNE ODVODNJE OBORINSKIH VODA**

Poslove održavanja sustava odvodnje atmosferskih voda obavljat će “Vodovod i odvodnja” d.o.o. Šibenik, a čine ih:

1. ručno čišćenje taložnica slivnih rešetki,
2. ručno čišćenje taložnica slivnih rešetki na stepenicama,
3. odvoz materijala na odlagalište,
4. popravak ili odčepljivanje priključka na kanal. kolektora,
5. zamjena slivnih rešetki.

**2. ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNO PROMETNIH POVRŠINA**

Održavanje čistoće javno prometnih površina ( dalje u tekstu: J.P.P.) obavljat će “ZELENI GRAD ŠIBENIK” d.o.o. Šibenik.

Teritorijalni obuhvat čišćenja javnih površina čini područje Grada Šibenika i prigradskih naselja ukupne površine od 76.008.180 m2.

U prigradskim naseljima se vrše akcije pročišćavanja vezane uz najavljena događanja.

Čišćenje J.P.P. obavljat će se u pravilu od 7 do 14 sati, pročišćavanje od 14 do 21 sat, dok će se pranje obavljati noću od 23 do 06 sati.

Strojno pranje J.P.P. obavljat će se u vremenskom razdoblju od 01. lipnja do 30. rujna, dok će se ručno obavljati u vremenskom razdoblju od 04. lipnja do 15. rujna.

***2.1.ČIŠĆENJE J.P.P.***

Javne površine (ulice, trgovi, nogostupi, parkovi i slično) prema njihovom značenju, stupnju onečišćenja te učestalosti čišćenja razvrstavaju se u slijedeće skupine:

Tablica 1.

|  |  |  |  |  |
| --- | --- | --- | --- | --- |
| Kategorija | Površina u m2 | Intenzitet čišćenja  Tjedno Godišnje | Ukupno  čišćenje površina u m2  godišnje (2 x 4) |  |
| 1 | 2 | 3 4 | 5 |  |
| I | 77.760 | 11 572 | 44.478.720 |  |
| II | 85.515 | 2 104 | 8.893.560 |  |
| III | 115.965 | 1 mjesečno 12 | 1.391.580 |  |
| IV | 85.910 | 1 mjesečno 24 | 2.061.840 |  |
| V | 87.680 | 1 mjesečno 24 | 2.104.320 |  |
| 0 | 8.200 | 1mjesečno 36 | 196.800 |  |
| Ukupno | 461.030 |  | 59.225.220 |

Prosječni normativ čišćenja J.P.P. na razini Republike Hrvatske iznosi 1.200 m2 za jedan sat rada bruto J.P.P., dok je raspoloživi fond sati radnika 2088 sata za 2021. godinu.

Na temelju iznijetog potrebno je za godišnje čišćenje ( 59.225.220 m2:1200m2)= 49.354,35 sati rada ili ( 49.354,35:1750 efektivni sati rada)=28,20 radnika.

Rad čistilice jedan sat dnevno, što na nivou godine iznosi 261 sati rada.

Osim toga na Zlarinu, Kapriju i Žirju radi po jedan radnik, u Brodarici, Rezalište-plaža i Jadrija u vremenu od 01.06. do 30.09. (ovisno o potrebama) radi jedan radnik, u Zatonu i Zablaću u istom razdoblju radi po jedan radnik, u Raslini, Jadrtovcu, Žaboriću i Grebaštici radi jedan radnik.

Pranje i čišćenje kamenih površina stare gradske jezgre obavlja se od 01. 03. do 31.10.., te u izvanrednim situacijama i po potrebi. Rad stroja za čišćenje dva sata dnevno što za navedeni period iznosi 210 sati.

Tablica 2.

|  |  |  |  |
| --- | --- | --- | --- |
| Žirje | 1 radnik | 3 mjeseca | 522 sati |
| Zlarin | 1 radnik | 3 mjeseca | 522 sati |
| Kaprije | 1 radnik | 3 mjeseca | 522 sati |
| Plaža Banj | 1 radnik | 4 mjeseca | 696 sati |
| Brodarica | 1 radnik | 3 mjeseca | 522 sati |
| Rezalište-plaža | 1 radnik | 4 mjeseca | 696 sati |
| Jadrija | 1 radnik | 4 mjeseca | 696 sati |
| Zaton | 1 radnik | 3 mjeseca | 522 sati |
| Zablaće | 1 radnik | 3 mjeseca | 522 sati |
| Raslina | 1 radnik | 3 mjeseca | 522 sati |
| Jadrtovac | 1 radnik | 3 mjeseca | 522 sati |
| Žaborić | 1 radnik | 3 mjeseca | 522 sati |
| Grebaštica | 1 radnik | 3 mjeseca | 522 sati |
|  |  | **UKUPNO** | **7.308 sati** |

Ukupno 7 308 sati rada : 1750 efektivnih sati rada= 4,17 radnika.

Znači za ukupno čišćenje J.P.P. potrebno je 49.354,35 sati rada+ 7.308 sati rada= 56.580,35 sati rada ili 32,37 radnika.

**Napomena:**

U navedene površine nisu ušle slijedeće površine koje su u vlasništvu pravnih ili fizičkih osoba koji su sami dužni organizirati čišćenje:

* Autobusni kolodvor
* Tržnica i parkiralište Luka
* Površine oko robne kuće „City life“
* Parkiralište kod poliklinike
* Parkiralište oko Tehničke škole i parkinga
* Površina oko zgrada i dvorišta O.Š.
* Sportska dvorana na Baldekinu ( osim pothodnika)
* Površine željezničke stanice
* Površine oko trgovačkih centara
* Parkiralište: Draga, Pijaca, željeznički kolodvor, kod Radio Ritma i na gatu Vrulje.

***2.2. PRANJE J.P.P.***

Pranje se vrši na dva načina:

2.1. strojno-prometnice (auto cisternom i Mathieu perilicom čistilicom).

2.2. ručno-gumena ili vatrogasna crijeva.

Planirani učinci za 2021. godinu prikazuju se u slijedećoj tablici:

*Tablica 3.*

|  |  |  |  |  |  |  |  |
| --- | --- | --- | --- | --- | --- | --- | --- |
| **PRANJE** | | | | | | | |
| **STROJNO** | | | | **RUČNO** | | | |
| **Kateg.** | **m2** | **Broj pranja** | **Godišnje**  **pranje u**  **m2(2 x 3)** | **Kateg.** | **m2** | **Broj pranja** | **Godišnje**  **pranje u m2**  **(2 x 3)** |
| **1** | **2** | **3** | **4** | **1** | **2** | **3** | **4** |
| I | 70 000 | 33,54 | 2 347 800 | I | 9 200 | 16,77 | 154 284 |
| II | 70 000 | 33,54 | 2 347 800 | II | 10 400 | 16,77 | 174 408 |
| **UKUPNO:** | **140000** |  | **4 695 600** |  | **19 600** |  | **328 692** |

*2.1. Strojno pranje:*

Normativ za strojno pranje iznosi 12.500 m2 za jedan sat rada. Za jedan dan opere se ( 12 500 m2 x 7 sati rada) 87 500 m2.

Ukupna površina od 140 000 m2 oprati će se za (140 000 m2 : 87 500 m2) 1,6 dana.

J.P.P. prati će se 114,4 radnih dana. Zato je potrebno obaviti ( 114,4 radna dana : 1,6 radnih dana) 71,5 pranja. Ukupno će se utrošiti ( 140 000 m2 x 71,5 pranja : 12 500 m2) 800 sati rada.

*2.2. Ručno pranje*

Normativ za ručno pranje iznosi 900 m2 za jedan sat rada. Za jedan dan opere se (900 m2 x 7 sati rada) 6.300 m2.

Ukupna površina od 19 600 m2 oprati će se za ( 19 600 m2 : 6 300 m2) 3,1 radnih dana.

J.P.P. prati će se 126,5 radnih dana. Zato je potrebno obaviti (126,5 radna dana : 3,1 radnih dana) 40,8 pranja. Ukupno će se utrošiti (19 600 m2 x 40,8 pranja : 900 m2) 888,6 sati rada. Angažirati će se tri radnika. Sveukupno (3 radnika x 888,6365 sati) 2666 sati rada.

Osim toga jednom tjedno će se vršiti pranje pothodnika kod sportske dvorane na Baldekinu, pothodnoka na Meterizama, Bute Harolda Bilinića i stubište u Dragi ( kod zgrade ex Slobodne plovidbe).

***2.2.1. ČIŠĆENJE FASADA I JAVNIH GRADSKIH POVRŠINA OD GRAFITA***

U 2021. godini čišćenje fasada zgrada i javnih površina od grafita obavljat će se na temelju Odluke o određivanju djelatnosti koje se smatraju komunalnim djelatnostima, te Odluke o povjeravanju obavljanja komunalnih djelatnosti ( „Službeni glasnik grada Šibenika“, broj 1/19) prema kojoj će iste poslove obavljati „Zeleni grad Šibenik“ d.o.o. Šibenik.

***2.3. ODRŽAVANJE JAVNIH NUŽNIKA***

Javni nužnik u Ulici Starog kazališta bb biti će otvoren 365 dana, uz dnevno prisustvo radnika po 2 sata, što daje ukupno 700 sati rada ili ( 700 sati : 1 750 efekt. sati rada) = 0.4 radnika.

Javni nužnik kod Gradske vijećnice biti će otvoren 210 dana ( 04.04. do 30.10. ) po 14 sati dnevno što daje ukupno 2.940 sati ili ( 2940 sati : 1 750 efekt. sati rada) = 1,68 radnika.

Za održavanje javnih nužnika potrebno je 3 640 sati rada ili 2,08 radnika.

***2.4. SAKUPLJANJE, ODVOZ I ODLAGANJE ZEMLJE, MULJA, ŠLJUNKA I OSTALOG MATERIJALA SA J.P.P.***

S obzirom na specifičnu konfiguraciju terena našeg Grada, za vrijeme oborina dolazi do velike količine zemlje, mulja, šljunka i ostalog materijala na J.P.P. koje je potrebno hitno sakupiti, odvesti i odložiti.

Pored ostalih sudionika i Zeleni grad Šibenik učestvuje u saniranju onečišćenja nastalih na JPP, u 2021. godini očekujemo da će se za sakupljanje, odvoz i odlaganje utrošiti 10 sata rada ili 1 radnika te odvesti 10 m3 raznog materijala.

* 1. ***UKLANJANJE SNIJEGA I LEDA S J.P.P***

Uklanjanje snijega i leda s nogostupa od Vidika Ul.Stjepana Radića, Ul.Kralja Zvonimira, Ul.29.listopada 1918., Ul.Vladimira Nazora, Ul.Obala oslobođenja, Ul.Obala palih omladinaca, Ul.Obala Hrvatske mornarice, Ul.Put Splita, Ul.Ante Šupuka, Ul.8.dalmatinske udarne brigade, Ul.Bana Josipa Jelačića, Trg ispred gradske vijećnice i katedrale Sv.Jakova, Poljana, Stara gradska jezgra.

O uklanjanju snijega i leda s javnih površina, taksi stajališta, tržnica na malo, kolodvora, šprtskih objekata i sličnih prostora vodi brigu pravna i fizička osoba koja tim prostorima upravlja, odnosno obavlja poslovnu djelatnost ( čl. 109. Odluke o komunalnom redu).

Vlasnici i korisnici stanova, zgrada, poslovnih prostorija i drugih objekata dužni su , čim vremenske prilike omoguće, očistiti javne površine ispred istih na način da se osigura siguran i nesmetan prolaz pješaka ( čl.108 Odluke o komunalnom redu).

Radi sprječavanja nastanka leda i sprječavanje klizanja, J.P.P. moraju se posipati odgovarajućim materijalom. Fizičke i pravne osobe koje uklanjaju snijeg i led s J.P.P. dužne su osigurati da se materijal kojim je posipana J.P.P. ukloni u roku od najduže 2 dana nakon otapanja snijega i leda.

* 1. ***POJAČANO ODRŽAVANJE J.P.P. U TURISTIČKOJ SEZONI***

Za vrijeme turističke sezone pojačano će se održavati javne površine u slijedećim

naseljima ili dijelovima naselja: Brodarica, Grebaštica, Jadrtovac, Raslina, Zablaće, Zaton, Jadrija, Žaborić i otocima Kaprije, Krapanj, Zlarin i Žirje, te gradske tvrđave.

Za pojačano održavanje čistoće javnih površina, posebice plaža, utrošit će se 41 sat rada dnevno ili 1.066 sata rada mjesečno, što u pet mjeseci rada iznosi ukupno 5.330 sati rada.

**3. ODRŽAVANJE ZELENIH I POVRŠINA NA KOJIMA NIJE DOPUŠTEN PROMET MOTORNIM VOZILIMA**

Poslove održavanja javnih površina u dijelu održavanja javnih zelenih površina, parkova, dječjih igrališta i dijelu urbane opreme obavljat će “ZELENI GRAD ŠIBENIK” d.o.o. Šibenik, a održavanje pješačkih staza, pješačkih zona, trgova i javnih prometnih površina osim javnih cesta, obavljat će tvrtka „BEMIX“ d.o.o. Grebaštica, na temelju ugovora o povjeravanju navedenih komunalnih poslova komunalne djelatnosti održavanja javnih površina, sukladno Zakonu o komunalnom gospodarstvu.

Pod održavanjem javnih površina naročito se razumijeva održavanje javnih zelenih površina, pješačkih staza, pješačkih zona, otvorenih odvodnih kanala, trgova, parkova, dječjih igrališta i javnih prometnih površina te dijelova javnih cesta koje prolaze kroz naselje, kada se ti dijelovi ne održavaju kao javne ceste prema posebnom zakonu.

* 1. ***ODRŽAVANJE JAVNIH ZELENIH POVRŠINA***

Poslove održavanja javnih zelenih površina obavljat će “ZELENI GRAD ŠIBENIK” d.o.o. Šibenik prema Programu održavanja zelenih i javnih površina u Gradu Šibeniku za 2021. godinu. Gradske javne zelene površine dijele se u dvije kategorije prema intenzitetu održavanja, te posebnu skupinu koju čine zelene površine u pojedinim mjesnim odborima različitog intenziteta održavanja.

Prvu kategoriju zelenih površina čine:

|  |  |  |
| --- | --- | --- |
| 1 | Perivoj Roberta Visianija | 4.163 m2 |
| 2 | Perivoj Luje Marune | 2.095 m2 |
| 3. | Obala dr. Franje Tuđmana | 3815 m2 |
| 4 | Zelene površine u ulici V. Nazora | 520 m2 |
| 5 | Zelene površine ispred Krešimirova doma | 350 m2 |
| 6 | Zelene površine kod autobusnog kolodvora | 300 m2 |
| 7 | Obala hrvatske mornarice | 2200 m2 |
| 8 | Površine ispred zgrade suda | 700 m2 |
| 9 | Površine ispred gradske knjižnice | 370 m2 |
| 10 | Površine u Ul.Kralja Zvonimira (Stari Pazar) | 470 m2 |
| 11 | Površine na Trgu Dražena Petrovića | 80 m2 |
| 12 | Spomenik poginulim braniteljima u Domovinskom ratu | 3300 m2 |
| 13 | Površine u Ulici S.Radića (spomenik D.P., Šibeniku u srcu, ex Gradska knjižnica, ex Kožara, ex Riječanka | 1027 m2 |
| 14 | Površine u Ulici fra J.Milete | 600 m2 |
| 15 | Površine na Trgu Andrije Hebranga | 1200 m2 |
| 16 | Površine uz Vukovarsku ulicu | 1350 m2 |
| 17 | Zelene površine na kružnom toku u Mandalini | 1100 m2 |
| 18. | Zeleni otoci na ulazima u grad (zapadna i istočna strana) | 2.200 m2 |
| 19. | Zeleni otoci na kružnom toku na Meterizama | 3300 m2 |
|  | UKUPNA POVRŠINA | 29140 m2 |

Prva skupina zelenih površina prostire se na 29.140 m2 zemljišta, a njihovo održavanje činit će poslovi uređenja travnjaka, cvjetnih ploha, trajnica, ukrasnog grmlja, drveća, živica, staza, površina pod tucanikom, zelenih otoka na ulazima u grad, košnja motornom kosilicom, održavanja vrtnih klupa i vodoskoka.

Drugu kategoriju zelenih površina čine:

|  |  |  |
| --- | --- | --- |
| 1 | Stambeno naselje Meterize | 2.000 m2 |
| 2 | Površine na Baldekinu gornjem | 5.124 m2 |
| 3 | Stambeno naselje Vidici | 17.900 m2 |
| 4 | Stambeno naselje Krvavice | 14.000m2 |
| 5 | Ulica V.Lisinskog (sportska dvorana) | 800 m2 |
| 6 | Ulice Kralja Zvonimira i Stjepana Radića | 1.000 m2 |
| 7 | Stambeno naselje Šubićevac | 4.500m2 |
| 8 | Površine oko zgrade Kožare | 1.500 m2 |
| 9 | Površine na Njegoševom trgu | 2.600 m2 |
| 10 | Površine u Ul. Bože Peričića | 250 m2 |
| 11 | Površine ispred pošte u Crnici | 100 m2 |
| 12 | Površine ispred zgrade policije | 180 m2 |
| 13 | Park u Zadarskoj ulici | 70 m2 |
| 14 | Površine oko veslačkog kluba | 750 m2 |
| 15 | Park strijeljanih | 4000 m2 |
| 16 | Perivoj Ane Rukavine | 900 m2 |
| 17 | Rekreacijski park Vidici | 3000 m2 |
|  | UKUPNA POVRŠINA: | 58.674 m2 |

Druga skupina zelenih površina prostire se na 58.674 m2 zemljišta.

Radove održavanja čine poslovi uređenja cvjetnjaka, grmova i trajnica, stablašica, travnjaka, grmlja, drveća i živica, košnja motornom kosilicom, te popravak vrtnih klupa i održavanje dječjih igrališta.

***3.1.1. UREĐENJE ZELENIH POVRŠINA U POJEDINIM MJESNIM ODBORIMA***

MO Raslina – centar, dječje igralište

Orezivanje grmova i trajnica dva puta godišnje, košnja motornom kosilicom, skupljanje pokošenog i odvoz na deponij, prignojavanje, obrezivanje stabala, pilanje suhih stabala, pilanje i čišćenje suhih grana, skupljanje otpadnog materijala i odvoz na deponij, nabava i zamjena uništenih letvi na vrtnim klupama i bojanje.

MO Zaton – centar

Orezivanje grmova, trajnica i živice dva puta godišnje, priprema travnjaka u proljeće, orezivanje stabala, pilanje suhih stabala ili suhih grana, čišćenje cijele površine, hortikulturno uređenje kružnog toka sa sezonskim cvijećem i trajnicama, provjera i zamjena uništenih rasprskivača, nabava i zamjena uništenih letvi na vrtnim klupama.

MO Jadrija - centar

Orezivanje tamarisa, grmova i trajnica dva puta godišnje , sadnja novih, košnja travnjaka motornom kosilicom, orezivanje stabala, pilanje suhih stabala i suhih grana, čišćenje cijele površine, skupljanje otpadnog materijala i odvoz na deponij, čišćenje šume od gusjenica, tretiranje insekticidima, šišćenje i uređenje staza.

MO Brodarica

Orezivanje tamarisa, grmova i trajnica dva puta godišnje, sadnja novih, košnja motornom kosilicom, skupljanje pokošenog i odvoz na deponij.

MO Žaborić

Orezivanje palmi, grmova i trajnica dva puta godišnje, sadnja novih, tretiranje palmi zaštitnim sredstvima protiv palmine pipe u jesen i proljeće, košnja motornom kosilicom, nabava i zamjena uništenih letvi na vrtnim klupama.

MO Grebaštica

Orezivanje tamarisa, grmova i trajnica dva puta godišnje, sadnja novih, košnja motornom kosilicom, skupljanje pokošenog i odvoz na deponij.

MO Zablaće

Orezivanje maslina jedan put godišnje, košnja motornom kosilicom, skupljanje pokošenog i odvoz na deponij, nabava i zamjena uništenih letvi na vrtnim klupama.

MO Mandalina

Košnja motornom kosilicom, skupljanje pokošenog i odvoz na deponij, orezivanje stabala, pilanje suhih stabala i grana, čišćenje cijele površine.

MO Jadrtovac

Orezivanje tamarisa jedan put godišnje, košnja motornom kosilicom, skupljanje pokošenog i odvoz na deponij

MO Zlarin

Košnja motornom kosilicom po potrebi, orezivanje stabala, pilanje suhih grana i stabala, čišćenje cijele površine, skupljanje otpadnog materijala i priprema za odvoz na deponij.

MO Vrpolje

Košnja motornom kosilicom, orezivanje stabala, pilanje suhih stabala i grana skupljanje otpadnog materijala i priprema za odvoz na deponij.

***3.1.2. AUTOMATSKO NAVODNJAVANJE HORTIKULTURNIH POVRŠINA***

Površine na kojima bi trebalo ugraditi automatski sustav za navodnjavanje : Park Luje Maruna, Plavi neboder, Obala dr. Franje Tuđmana ( dvije površine), Površina uz crkvu sv. Frane, Jadrija i površina ispred crkve na Meterizama

***3.1.3. UREĐENJE I ODRŽAVANJE DJEČJIH IGRALIŠTA***

U sklopu gradskih zelenih površina nalaze se slijedeća dječja igrališta:

* + - 1. Dječje igralište na Obali dr. Franje Tuđmana,
      2. Dječja igrališta u ulici V. Lisinskog,
      3. Dječje igralište u ulici P. Preradovića I,
      4. Dječje igralište u ulici Petra Preradovića II
      5. Dječje igralište na Bualima,
      6. Dječje igralište u Ulici 3. studenog 1944.
      7. Dječja igrališta na Šubićevcu ( Park šuma i u ulici B.J.Jelačića ),
      8. Dječja igrališta na Meterizama ( Put kroz Meterize i Centar ),
      9. Dječje igralište na Trgu A. Hebranga,
      10. Dječje igralište u Ulici bran. Domovinskog rata,
      11. Dječje igralište na Vidicima,
      12. Dječje igralište na Krvavicama, te
      13. Dječje igralište na Biocima (rekreacijski park).
      14. Dječje igralište Na Mažuricama,
      15. Dječje igralište u Crnici,
      16. Dječja igrališta po MO i GČ: Brodarica, Zablaće, Grebaštica, Zaton, Raslina i Jadrija

Radovi koje je potrebno izvršiti da bi navedena igrališta bila u funkciji:

- bojanje i lakiranje dječjih sprava,

- pošljunčavanje igrališta,

- hortikulturno uređenje (gdje je potrebno),

- redovno održavanje tijekom godine.

- parcijalna zamjena uništenih letvi na vrtnim klupama.

***3.1.4. ODRŽAVANJE VODOSKOKA I FONTANA***

Održavanje javnih fontana u 2021. godini sastojat će se od redovnog održavanja, čišćenja, te kontroliranja rada vodoskoka i fontana.

***3.2. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA***

Održavanje ostalih javnih površina odnosno pješačkih staza, pješačkih zona, trgova i javnih prometnih površina osim javnih cesta, obavljat će se na temelju Ugovora o povjeravanju komunalnih poslova komunalne djelatnosti održavanja javnih površina na području Grada Šibenika, sukladno Zakonu o komunalnom gospodarstvu.

Radove održavanja čine poslovi uređenja kamenih, betonskih i asfaltnih površina, popravak rubnika od različitog materijala, pasica, rigola i bankina, popravak oštećenih stepeništa, uređenje nogostupa i slično, a obavljat će ih tvrtka „BEMIX“ d.o.o. Grebaštica, temeljem ugovora o povjeravanju obavljanja komunalnih poslova komunalne djelatnosti održavanja javnih površina (osim zelenih) na području Grada Šibenika, broj KLASA: 363-02/18-01/22, URBROJ: 2182/01-03/1-18-7, od 14. ožujka 2018. godine.

**4. ODRŽAVANJE NERAZVRSTANIH CESTA**

Održavanje nerazvrstanih cesta obavljat će tvrtka „CESTE ŠIBENIK“ d.o.o. Šibenik, na temelju Ugovora o povjeravanju komunalnih poslova komunalne djelatnosti održavanja nerazvrstanih cesta na području Grada Šibenika, broj KLASA: 363-02/18-01/23, URBROJ: 2182/01-03/1-18-7, od 14. ožujka 2018. godine, sukladno Zakonu o komunalnom gospodarstvu.

Održavanje nerazvrstanih cesta je održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa, te gospodarenje cestovnim zemljištem uz nerazvrstane ceste.

Održavanje i obnova prometnih trakova, održavanje prohodnosti u zimskim uvjetima na nerazvrstanim cestama obavljat će se kontinuirano,

Opseg tekućeg održavanja nerazvrstanih cesta utvrdit će se neposrednim uvidom tijekom godine, a odnosit će se na:

- popravak kolnika od kamenog materijala,

- popravke na cestama s asfaltnim kolnikom ,

- sanaciju udarnih rupa hladnom asfaltnom masom,

- presvlačenje postojećih asfaltnih ploha,

- sanaciju površina od granitnih kocaka,

- održavanje kolnika od kamenog materijala,

- strojno košenje trave i grmlja,

- popravak betonskih kolnika, te

- zimsku službu.

Poslove nabave, popravka i postavljanja horizontalne i vertikalne prometne signalizacije obavljat će tvrtka „PRVI TREPTAČ“ d.o.o. Split na temelju Ugovora o obavljanju komunalnih poslova predmetne komunalne djelatnosti.

**5. ODRŽAVANJE GROBLJA**

Poslove održavanja groblja obavljat će “ČEMPRESI” d.o.o. Šibenik.

Održavanje groblja podrazumijeva uređeno zemljište gradskih i prigradskih groblja prema prijedlogu Grada, a na temelju Zakona o komunalnom gospodarstvu ( „Narodne novine“, broj 68/18, 110/18 i 32/20) i Odluke o upravljanju grobljima („ Službeni vjesnik Šibensko kninske županije“, broj 2/99) a sadrži poslove održavanja urednosti i prohodnosti prilaznih puteva, pješačkih staza i putića između grobnica, održavanja nasada što obuhvaća održavanje stabala (okapanje mladih stabala, prihrana, zalijevanje, orezivanje i rušenje suhih i opasnih stabala, te grabljanje lista), održavanje živice (okapanje, prihrana, zalijevanje i šišanje), održavanje grmlja ( okapanje, prihrana, zalijevanje i orezivanje), e održavanje cvjetnjaka (okapanje, nabava i sadnja cvijeća, prihrana i zalijevanje), čišćenje groblja od ostataka usahlih vijenaca, cvijeća, izgorjelih svijeća i svih drugih otpadaka što narušavaju vizualni izgled i dojam čistoće i urednosti, skupljanje, prijevoz i deponiranje smeća na deponij CGO Bikarac., te održavanje objekata i opreme, mrtvačnica, ogradnih zidova, ulaznih vrata, okoliša kapelice i crkve ( koji se nalaze unutar groblja).

Sva gradska groblja održavat će se redovito svaki radni dan od ponedjeljka do petka, od 07 do 15,00 sati, a po potrebi i drugim danima i izvan radnog vremena sukladno dnevnom i tjednom planu aktivnosti Službe za održavanje groblja trgovačkog društva „Čempresi“. Odvoz otpada sa istih vršit će se dva puta tjedno putem ugovornog odnosa sa tvrtkom „Zeleni grad Šibenik“ i putem vlastitog prikupljanja i deponiranja smeća.

Prvu kategoriju čine gradska groblja: Središnje gradsko groblje Kvanj ( 43.350 m2 - broj grobnica 2.000), sv. Ana ( 4.300 m2 – broj grobnica 904), sv.Petar-Mandalina ( 1.500 m2 – broj grobnica 197), sv.Spas ( 1.210 m2 – broj grobnica 207), sv.Nediljica ( 620 m2 – broj grobnica 130) i Raskrižje-Ražine (13.420 m2 zemljane površine) ukupne površine od 64.400 m2 sa ukupno 3.338 grobnica.

**6. JAVNA RASVJETA**

Poslove održavanja javne rasvjete obavljat će “PECTUS” d.o.o. Perković na temelju Ugovora o povjeravanju komunalnih poslova komunalne djelatnosti održavanja javne rasvjete na području Grada Šibenika, sukladno Zakonu o komunalnom gospodarstvu..

Pod pojmom “javna rasvjeta” razumijeva se upravljanje i održavanje objekata i uređaja javne rasvjete, uključivo podmirivanje troškova električne energije za rasvjetljivanje javnih površina, javnih cesta koje prolaze kroz naselje i nerazvrstanih cesta.

Objekti i uređaji koji se koriste isključivo za javnu rasvjetu vlasništvo su Grada Šibenika. Grad Šibenik je dužan objekte i uređaje održavati i rasvjetljavati javne površine na jedan od organizacijskih oblika obavljanja komunalnih djelatnosti.

Na cestama i ulicama u kojima je najveća potrošnja električne energije, javna rasvjeta radi po potrebi u dva stupnja intenziteta, punim ili smanjenim kapacitetom, te se na taj način štedi njen potrošak.

Obujam radova tekućeg održavanja objekata i uređaja javne rasvjete i potrošak električne energije procijenjen je na temelju ostvarenja iz prethodnih godina, na temelju cijena radova i vrijednosti opreme iz Ugovora o povjeravanju komunalnih poslova javne rasvjete i postojeće cijene električne energije.

7. DEZINSEKCIJA I DERATIZACIJA JAVNIH POVRŠINA, TE SAKUPLJANJE I POSTUPANJE S NEUPISANIM PSIMA, TE S NAPUŠTENIM I IZGUBLJENIM ŽIVOTINJAMA

Komunalne poslove komunalne djelatnosti dezinsekcije i i deratizacije javnih površina temeljem ugovora na području Grada Šibenika sukladno Zakonu o komunalnom gospodarstvu obavljat će „AS – EKO“ d.o.o. Šibenik.

Obavljat će se poslovi larvicidnog tretiranja medija pogodnih za razvoj komaraca (otvorene stajaće vode) na cjelokupnom području Grada Šibenika, dezinsekcije javnih površina noćnim zamagljivanjem u ljetnom razdoblju na području naselja Šibenik, Brodarice, Žaborića, Grebaštice, Zatona i Rasline, proljetne i jesenske sistemske preventivne deratizacije javnih površina, neizgrađenog građevinskog zemljišta u vlasništvu Grada Šibenika na području naselja Šibenik, te prikupljanje i neškodljivo uklanjanje uginulih glodavaca i malih životinja na području naselja Šibenik.

Komunalne poslove skupljanja i postupanja s neupisanim psima, skupljanja i postupanja s napuštenim i izgubljenim psima, primanja prijava o napuštenim i izgubljenim psima, vođenja evidencije o napuštenim i izgubljenim psima, zaštite i smještanja napuštenih i izgubljenih pasa, cijepljenje i čipiranje pasa, sakupljanje napuštenih i izgubljenih mačaka, vođenje evidencije o napuštenim i izgubljenim mačkama, zaštita i smještaj napuštenih i izgubljenih mačaka, sterilizacija ili kastracija napuštenih i izgubljenih mačaka, te udomljavanje i puštanje u okoliš iz kojeg su uzete, ako je okoliš primjeren za njihov povrat, obavljat će „As – eko“ d.o.o. Šibenik, na temelju Ugovora sukladno Zakonu o komunalnom gospodarstvu.

Navedeni poslovi obavljat će se na cijelom području Grada Šibenika.

**III. ISKAZ FINANCIJSKIH SREDSTAVA ODRŽAVANJA KOMUNALNE INFRASTRUKURE**

**1. Prihodi i primici**

Prihodi s osnova komunalne naknade:

Visina komunalne naknade u 2021. godini određena je Odlukom o komunalnoj naknadi, dok će vrijednost boda za njen obračun iznositi 0,48 kn.

*Prihodi s osnova Zakona o cestama*

Za održavanje nerazvrstanih cesta planiraju se u 2021. godini prihodi temeljem Zakona o cestama.

**2**. **Iskaz financijskih sredstava održavanja komunalne infrastrukture**

Na temelju podataka o visine komunalne naknade, prihoda s osnova održavanja nerazvrstanih cesta i namjenskih prihoda od boravišnih pristojbi, te utvrđenog opsega radova održavanja uređenog građevinskog zemljišta u 2021. godini, planiraju se slijedeći prihodi i primici te izdaci i ostala plaćanja za održavanje komunalne infrastrukture:

1. **PRIHODI I PRIMICI**

|  |  |  |
| --- | --- | --- |
| 1. | Komunalna naknada | 19.700.000,00 |
| 2. | Ostale pomoći | 4.200.000,00 |
| 3. | Komunalni doprinos | 245.000,00 |
| 4. | Prihodi za posebne namjene | 150.000,00 |
|  | **UKUPNO PRIHODI I PRIMICI** | **24.295.000,00** |

1. **IZDACI I OSTALA PLAĆANJA**

**1. Održavanja građevina javne odvodnje oborinskih voda**

|  |  |  |
| --- | --- | --- |
| 1. | ručno čišćenje taložnica | 100.000,00 |
| 2. | ručno čišćenje taložnica na stepenicama | 12.500,00 |
| 3. | odvoz materijala na deponij | 12.500,00 |
| 4. | odčepljivanje priključaka na kanal | 12.500,00 |
| 5. | zamjena slivnih rešetki | 12.500,00 |
|  | **UKUPNO** | **150.000,00** |

**2**.**Održavanje čistoće javnih površina**

|  |  |  |
| --- | --- | --- |
| 1. | Čišćenje javno prometnih i zelenih površina-rad higijeničara | 3.700.000,00 |
| 2. | Pojačano održavanje javnih površina u turističkoj sezoni-rad higijeničara | 400.000,00 |
| 3. | Strojno pranje javno prometnih površina | 400.000,00 |
| 4. | Ručno pranje javno prometnih površina – rad higijeničara | 200.000,00 |
| 5. | Odvoz i odlaganje prikupljenog otpada s javno prometnih površina | 600.000,00 |
| 6. | Odvoz i odlaganje raznog komunalnog otpada s nelegalnih odlagališta | 200.000,00 |
|  | **UKUPNO** | **5.500.000,00** |

**3**. **Održavanje javnih površina**

**3.1. Održavanje javnih zelenih površina**

|  |  |  |
| --- | --- | --- |
| 1. | Prva kategorija zelenih i javnih površina | 1.100.000,00 |
| 2. | Druga skupina zelenih i javnih površina | 1.900.000,00 |
| 3. | Održavanje dječjih igrališta | 50.000,00 |
| 4. | Uređenje zelenih površina u MO | 150.000,00 |
| 5. | Automatsko navodnjavanje hortikulturnih površina | 200.000,00 |
|  | ***Ukupno zelene površine*** | ***3.400.000,00*** |

**3.2. održavanja javnih površina na kojima nije dopušten promet motornim vozilima**

|  |  |  |
| --- | --- | --- |
| 1. | Održavanje ostalih javnih površina | 1.400.000,00 |
| 2. | Održavanje javnih fontana | 100.000,00 |
|  | ***Ukupno ostale površine*** | ***1.500.000,00*** |

|  |  |  |
| --- | --- | --- |
|  | **Ukupno zelene i ostale površine** | **4.900.000,00** |

4. Održavanje nerazvrstanih cesta

|  |  |  |
| --- | --- | --- |
| 1. | Održavanje nerazvrstanih cesta | 4.200.000,00 |
| 2. | Vertikalna i horizontalna prometna signalizacija | 500.000,00 |
| 3. | Zaštitne ograde i stupići | 245.000,00 |
|  | **UKUPNO** | **4.945.000,00** |

**5. Održavanje groblja**

|  |  |  |
| --- | --- | --- |
| 1. | Prva skupina groblja | 550.000,00 |
|  | **UKUPNO** | **550.000,00** |

**6. Javna rasvjeta**

|  |  |  |
| --- | --- | --- |
| 1. | Potrošena energija | 4.500.000,00 |
| 2. | Troškovi tekućeg i investicijskog održavanja | 2.750.000,00 |
|  | **UKUPNO** | **7.250.000,00** |

**7. Deratizacija, dezinsekcija i sakupljanje i postupanje s neupisanim psima, te s napuštenim i izgubljenim životinjama**

|  |  |  |
| --- | --- | --- |
| 1. | Dezinsekcija i deratizacija javnih površina | 800.000,00 |
| 2. | Sakupljanje i postupanje s neupisanim psima, te s napuštenim i izgubljenim životinjama | 200.000,00 |
|  | **UKUPNO** | **1.000.000,00** |

|  |  |  |
| --- | --- | --- |
|  |  |  |
|  | **UKUPNO IZDACI I OSTALA PLAĆANJA** | **24.295.000,00** |

IV ZAKLJUČAK

U 2021. godini ukupni planirani prihodi i primici za održavanje komunalne infrastrukture iznose **24.295.000,00** kn.

Ukupni planirani prihodi i primici koristit će se za izdatke i ostala plaćanja održavanja komunalne infrastrukture, sukladno financijskom iskazu sredstava opsega radova održavanja, na slijedeće komunalne djelatnosti:

|  |  |  |
| --- | --- | --- |
| 1. | Odvodnja atmosferskih voda | 150.000,00 |
| 2. | Održavanje čistoće javnih površina | 5.500.000,00 |
| 3. | Održavanje javnih površina | 4.900.000,00 |
| 4. | Održavanje nerazvrstanih cesta | 4.945.000,00 |
| 5. | Održavanje groblja | 550.000,00 |
| 6. | Javna rasvjeta | 7.250.000,00 |
| 7. | Dezinsekcija i deratizacija javnih površina, te sakupljanje i postupanje s neupisanim psima, te s napuštenim i izgubljenim životinjama | 1.000.000,00 |
|  | **Ukupno izdaci i ostala plaćanja** | **24.295.000,00** |

**V. ZAKLJUČNE ODREDBE**

Programa održavanja objekata i uređaja komunalne infrastrukture u 2021. godine stupa na snagu dan nakon objave u „Službenom glasniku Grada Šibenika“, a primjenjuje se od 1. siječnja do 31. prosinca 2021. godine.

KLASA: 363-02/20-01/506

URBROJ: 2182/01-03/01-20-2

Šibenik, 14. prosinca 2020.

GRADSKO VIJEĆE GRADA ŠIBENIKA

POTPREDSJEDNIK

Stipica Protega,v.r.